
ΑΝΑΡΤΗΤΕΑ ΣΤΟ ΔΙΑΔΙΚΤΥΟ
ΕΛΛΗΝΙΚΗ ΔΗΜΟΚΡΑΤΙΑ                                                              
ΠΕΡΙΦΕΡΕΙΑ ΣΤΕΡΕΑΣ ΕΛΛΑΔΑΣ                                                    ΑΔΑ: ΩΗ4ΦΩΛΤ-ΕΡΔ
ΝΟΜΟΣ ΦΘΙΩΤΙΔΑΣ

ΔΗΜΟΣ ΛΟΚΡΩΝ

Α Π Ο Σ Π Α Σ Μ Α

Από το αριθμ. 11-29/9/2017 πρακτικό συνεδρίασης του Δημοτικού Συμβουλίου Λοκρών, που περιλαμβάνει την αριθμ. 11/175/2017 απόφασή του.

ΠΡΑΚΤΙΚΟ ΣΥΝΕΔΡΙΑΣΗΣ ΔΗΜΟΤΙΚΟΥ ΣΥΜΒΟΥΛΙΟΥ ΛΟΚΡΩΝ

Ο ΠΡΟΕΔΡΟΣ
ΠΑΡΟΝΤΑ
ΜΕΛΗ
ΑΠΟΝΤΑ
      Ν.Λιόλιος               Γ.Βλαχάβας
Γ. Σταθουλόπουλος                         
                                                                Ι. Θεοδοσίου-Συροπούλου             Α. Γκιώνης



Β. Καρατράντος                           Ζ. Καζάνας
                                                                Αλ.Β.Κούρος                                Γ. Σκαμπερδόπουλος
                                                                Ι.  Κούρος                                   Ν. Σωτήρχου


Α. Θεοχάρης                                
                                                                Π. Μαρκοστάμος                                                         
                                                                Ι.  Χριστοφόρου
                                                                Δ. Τσοχαντάρης   

                                                                Η. Κολομτσάς

                                                                Ν. Παπαχριστόπουλος 
                                                                Γ. Γουρνάς 
                                                                Δ. Χρήστου                                                                              
                                                                Β. Κυριαζής

                              Α. Κοτσιαφίτη
                                                                Κ. Αγγελούσης

                                                                Κ. Σούλιας
                                                                Ι. Παπαγεωργίου
                                                                Β. Σίμου-Παλαιολόγου                                                       
                                                                Κ. Πάσσας

                              Κ. Δούρος
 

                                                                                  Γ.Ρούσσης


Ο Δήμαρχος Λοκρών Κος. Ν. Λιόλιος προσκλήθηκε και παρίσταται στη συνεδρίαση.

         Παρόντες Πρόεδροι Δημοτικών Κοινοτήτων:  1. Α. Κατσούλης,                                                 

        Απόντες Πρόεδροι Δημοτικών Κοινοτήτων: 1.  Ι. Πάσσα, 2.Μ. Δουμάνη, 
        Παρόντες Πρόεδροι Τοπικών Κοινοτήτων: 1.Α. Ευθυμίου, 2.Γ. Ρουμπής
        Απόντες Πρόεδροι Τοπικών Κοινοτήτων: 1. Δ. Γλουστιάνος , 2. Δ. Κυριαζής , 3.Γ. Μύθης, 4. Ι. Σκορδάς , 5. Σ. Σαρηγιάννης, 6.Α. Πλατίτσας 

        Παρόντες Εκπρόσωποι Τοπικών Κοινότητων: 1. Ι. Γιαννάρας,

 Απόντες Εκπρόσωποι Τοπικών Κοινοτήτων: 1.  Ι. Λιάρτης , 2. Α. Λάμπρου,
 Στην Αταλάντη και στο Δημοτικό Κατάστημα, σήμερα, 29 Σεπτεμβρίου 2017 ημέρα Παρασκευή και ώρα 19,30 μ.μ. συνήλθε σε τακτική συνεδρίαση το Δημοτικό Συμβούλιο Λοκρών, ύστερα από την αριθμ. 12414 -  25/09/2017 έγγραφη πρόσκληση του Προέδρου αυτού, η οποία επιδόθηκε σε κάθε Σύμβουλο σύμφωνα με το άρθρο 67 του N 3852/2010 και αφού βρέθηκε απαρτία των παρόντων μελών ( 23 ) σε σύνολο ( 27 ) κηρύχθηκε από τον κ. Πρόεδρο η έναρξη της συνεδρίασης, στην οποία παρόν ήταν και ο υπάλληλος του Δήμου, Βασίλειος Λιάρτης για την τήρηση των πρακτικών της συνεδρίασης, των προς συζήτηση κατά σειρά παρακάτω θεμάτων:

Θέμα 12ο: Έγκριση  του σχεδίου  Προγραμματικής Σύμβασης Δήμου Λοκρών και της Περιφέρειας Στερεάς Ελλάδας  
Με την παρ.7 του άρθρου 67 του Ν.3852/10 ορίζονται τα εξής:

«7.Ο πρόεδρος καταρτίζει την ημερήσια διάταξη. Στην ημερήσια διάταξη αναγράφονται υποχρεωτικά και όλα τα θέματα που προτείνει ο δήμαρχος, η εκτελεστική επιτροπή, καθώς και η οικονομική επιτροπή και η επιτροπή ποιότητας ζωής. Το δημοτικό συμβούλιο έχει δικαίωμα να αποφασίζει, μετά από σχετική πρόταση-εισήγηση του προέδρου ή του δημάρχου ή συμβούλου επικεφαλής δημοτικής παράταξης και χωρίς συζήτηση, με την απόλυτη πλειοψηφία του συνολικού αριθμού των μελών του, ότι ένα θέμα το οποίο δεν είναι γραμμένο στην ημερήσια διάταξη είναι κατεπείγον, να το συζητήσει και να πάρει απόφαση γι' αυτό με την ίδια πλειοψηφία, πριν από την έναρξη της συζήτησης των θεμάτων της ημερήσιας διάταξης. Κατά προτεραιότητα και πάντα μετά τον δήμαρχο εκφράζουν τις απόψεις τους οι επικεφαλής των παρατάξεων, σύμφωνα με τη σειρά εκλογής.»

Μετά την κατάρτιση των θεμάτων της ημερήσιας διάταξης , προέκυψαν τα παρακάτω θέματα , τα οποία θεωρούνται  κατά την κρίση μου κατεπείγοντα και πρέπει να συζητηθούν κατά προτεραιότητα και αφορά:

                  Θέμα 1ο : ΕΠΕΚΤΑΣΗ ΤΗΣ ΠΟΛΕΟΔΟΜΗΣΗΣ ΣΤΗ ΝΟΤΙΑ ΕΠΕΚΤΑΣΗ ΤΗΣ Π.Ε. 2.
                  Θέμα 2ο : Παράταση της συμβατικής προθεσμίας των έργων LEADER .
                  Θέμα 3ο : Έγκριση  του σχεδίου  Προγραμματικής Σύμβασης Δήμου Λοκρών και της 

                         Περιφέρειας Στερεάς Ελλάδας

                  Θέμα 4ο : Επί αποφάσεως Ν.Π.Δ.Δ. Κοινωνικής Προστασίας και Αλληλεγγύης περί 

                         αναμορφώσεως προϋπολογισμού

                  Θέμα 5ο : Απόφαση Δ.Σ. σχετικά με το αποθεματικό του Δήμου Λοκρών
                  Θέμα 6ο : Επικαιροποίηση αποφάσεως Δ.Σ. 16/335/2012
                  Θέμα 7ο : Επικαιροποίηση αποφάσεως Δ.Σ. 16/336/2012
 Για τους παραπάνω λόγους, φρονώ ότι θα πρέπει να τεθούν κατά προτεραιότητα τα παραπάνω θέματα προς συζήτηση, παρά το ότι δε συμπεριλαμβάνονται  στην ημερήσια διάταξη, λόγω της κατεπείγουσας φύσης τους.

Με βάση τα παραπάνω σας καλώ να ψηφίσουμε σχετικά 

Το Δ.Σ. αφού έλαβε υπόψη του

· την εισήγηση του Δημάρχου, 

· την παρ.7 του άρθρου 67 του Ν. 3852/10 

· το περιεχόμενο των θεμάτων, τα οποία αν και δεν περιλαμβάνονται στην ημερήσια διάταξη πρέπει να συζητηθούν κατά προτεραιότητα, λόγω της κατεπείγουσας φύσης τους

ΑΠΟΦΑΣΙΖΕΙ ΟΜΟΦΩΝΑ

Την συζήτηση των παραπάνω θεμάτων πριν την έναρξη της συζήτησης των θεμάτων της ημερήσιας διάταξης, λόγω της κατεπείγουσας ανάγκης που υπάρχει για την επίλυσή τους. 

                  Στη συνέχεια ο Κος  Πρόεδρος ερχόμενος στο 3ο Θέμα της πρό ημερησίας διάταξης περί 

                   «Έγκριση  του σχεδίου  Προγραμματικής Σύμβασης Δήμου Λοκρών και της 

                         Περιφέρειας Στερεάς Ελλάδας ¨ έδωσε το λόγο στο Κο Δήμαρχο και είπε τα εξής:

      Στο πλαίσιο υλοποίησης του Έργου «ΟΛΟΚΛΗΡΩΣΗ ΔΡΟΜΟΥ ΖΕΛΙ - ΑΤΑΛΑΝΤΗ» προϋπολογισμού 220.000,00 ευρώ (με ΦΠΑ), πρέπει να συναφθεί προγραμματική σύμβαση μεταξύ του Δήμου Λοκρών και της Περιφέρειας Στερεάς Ελλάδας με την οποία ο Δήμος να αναθέτει την αρμοδιότητα υλοποίησης του έργου  στην Περιφέρεια Στερεάς Ελλάδας
        ΕΙΣΗΓΟΥΜΑΣΤΕ:

     Α. Την έγκριση  του σχεδίου  Προγραμματικής Σύμβασης 

     Β. Την εξουσιοδότηση του Δημοτικού Συμβουλίου στον Δήμαρχο Λοκρών για την υπογραφή της σύμβασης 

     Γ. Τον ορισμό δύο εκπροσώπων (ένα τακτικό και ένα αναπληρωματικό μέλος ) της  Επιτροπής Παρακολούθησης, σύμφωνα με το άρθρο 7 του σχεδίου της προγραμματικής σύμβασης.
ΣΧΕΔΙΟ

ΠΡΟΓΡΑΜΜΑΤΙΚΗ  ΣΥΜΒΑΣΗ 

Μεταξύ

«ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ»

και

«ΔΗΜΟΥ ΛΟΚΡΩΝ»

για την υλοποίηση του Έργου :

	«ΟΛΟΚΛΗΡΩΣΗ ΔΡΟΜΟΥ ΖΕΛΙ - ΑΤΑΛΑΝΤΗ

	ΔΗΜΟΥ ΛΟΚΡΩΝ»


Λαμία,          -        - 2017

ΑΡΘΡΟ 1

ΣΥΜΒΑΛΛΟΜΕΝΟΙ


Στην Λαμία σήμερα  την ………..……. του μηνός …………………………… του έτους 2017 οι παρακάτω συμβαλλόμενοι:

α) Η Περιφέρεια Στερεάς Ελλάδας, που εδρεύει στην Λαμία, όπως εκπροσωπείται νόμιμα από τον Περιφερειάρχη Κωνσταντίνο Π. Μπακογιάννη, και η οποία θα αποκαλείται στο εξής, χάριν συντομίας, ως «Φορέας Υλοποίησης», 

 β) Ο Δήμος Λοκρών, που εδρεύει στην Αταλάντη και συγκεκριμένα στην Πλ. Δημαρχείου Τ.Κ. 35200- Αταλάντη, με ΑΦΜ 998441139 Δ.Ο.Υ Λαμίας, όπως εκπροσωπείται νόμιμα από τον Δήμαρχο Λοκρών, κ. Λιόλιο Νικόλαο του Ελευθερίου και ο οποίος θα αποκαλείται εφεξής, χάριν συντομίας, «Κύριος του Έργου»,

έχοντας υπόψη την κείμενη Εθνική και Κοινοτική Νομοθεσία και ειδικότερα τις παρακάτω διατάξεις, όπως αυτές ισχύουν κάθε φορά :

1. Τις διατάξεις του N.2632/1995 «Περί Δημοσίου Λογιστικού, ελέγχου των δαπανών του Κράτους και άλλες διατάξεις» όπως τροποποιήθηκε & συμπληρώθηκε με το N.3871/2010 «Δημοσιονομική Διαχείριση & Ευθύνη» και τις αριθμ.2024709/601/0026/8-4-1998 (ΦΕΚ Β/431) & 35130/739/9-8-2010 (ΦΕΚ Β/1291) Αποφάσεις του Υπουργού Οικονομικών, κατ εφαρμογή του ν. 2362/1995,

2. Τις διατάξεις του N.3861/2010 «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών & αυτοδιοικητικών οργάνων στο διαδίκτυο Πρόγραμμα Διαύγεια & άλλες διατάξεις»,

3. Τις διατάξεις του N. 3852/2010 (ΦΕΚ 87/Α/2010) άρθρου 100 § 2 τ «Νέα Αρχιτεκτονική της Αυτοδιοίκησης και Αποκεντρωμένης Διοίκησης – Πρόγραμμα Καλλικράτης,  όπως τροποποιήθηκε με τις διατάξεις του άρθρου 8 παρ.9 και 10 του Ν. 4171/12 ΦΕΚ 85 Α και συμπληρώθηκε με τις διατάξεις του άρθρου 36 του Ν. 4257/14 ΦΕΚ 93 Α »  

4. Τις διατάξεις του άρθρου 8 §10 του N.4071/2012«Ρυθμίσεις για την τοπική ανάπτυξη, την αυτοδιοίκηση και την αποκεντρωμένη διοίκηση Ενσωμάτωση Οδηγίας 2009/50/ΕΚ» 

5. Τις διατάξεις του N.4412/2016 περί «Δημοσίων Συμβάσεων Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)»,

6. Τις διατάξεις του Ν.4070/2012 «Ρυθμίσεις Ηλεκτρονικών Επικοινωνιών, Μεταφορών, Δημοσίων Έργων και άλλες διατάξεις»,

7. Τις διατάξεις του Ν.4155/2013 «Εθνικό Σύστημα Ηλεκτρονικών Δημοσίων Συμβάσεων και άλλες διατάξεις»

8. Τις διατάξεις του Ν.4254/2014 «Μέτρα στήριξης και ανάπτυξης της ελληνικής οικονομίας στο πλαίσιο εφαρμογής του Ν. 4046/2012 και άλλες διατάξεις».

9. Τις διατάξεις του Ν.4281/2014 «Μέτρα στήριξης και ανάπτυξης της ελληνικής οικονομίας, οργανωτικά θέματα Υπουργείου Οικονομικών και άλλες διατάξεις».

10. Τις διατάξεις του Π.Δ. 148/2010 «Οργανισμός της Περιφέρειας Στερεάς Ελλάδας» (ΦΕΚ Α΄241/ 27-12-2010), όπως τροποποιήθηκε και ισχύει σήμερα 

11. Τις διατάξεις το Π.Δ.7/18-01-2013 «Όργανα που αποφασίζουν ή γνωμοδοτούν και λοιπές σχετικές ρυθμίσεις σε θέματα έργων, μελετών και υπηρεσιών ….. αρμοδιότητας των Περιφερειών»  (ΦΕΚ 26/ Α/31-01-2013)

12. Το αρ. 11356/6-9-2017  έγγραφο του Δήμου Λοκρών

13. Την αριθ.  60/2017 Απόφαση του Περιφερειακού Συμβουλίου Στερεάς Ελλάδας (Πρακτικό 18ης Συνεδρίασης 10-04-2017/Θέμα 11ο – ΑΔΑ : ΩΓΑΖ7ΛΗ-ΜΞΛ), με την έγκριση του Τεχνικού Προγράμματος Π.Ε. Φθιώτιδας έτους 2017,  πιστώσεις ΤΑΚΤΙΚΟΙ Κ.Α.Π., για την χρηματοδότηση του έργου: «ΟΛΟΚΛΗΡΩΣΗ ΔΡΟΜΟΥ ΖΕΛΙ - ΑΤΑΛΑΝΤΗ». 
14. Την με αριθμό ……………..  απόφαση του Δημοτικού Συμβουλίου Λοκρών, περί έγκρισης του σχεδίου της Προγραμματικής Σύμβασης και την υπογραφή της, 

15. Την με αριθμό ………………  απόφαση του Περιφερειακού Συμβουλίου Στερεάς Ελλάδας (Πρακτικό ….. Συνεδρίασης ……. / Θέμα ….. – ΑΔΑ : …………..), για την σύναψη και την αποδοχή των όρων της παρούσης 

16. Τις με αριθ. πρωτ. α)………………και β) ……………. Αποφάσεις της Αποκεντρωμένης Διοίκησης Θεσσαλίας – Στερεάς Ελλάδας (ΑΔΑ:……………, ΑΔΑ:……  …..), περί ελέγχου νομιμότητας των παραπάνω Αποφάσεων (14 και 15 σχετικά).


συμφώνησαν και συναποδέχθηκαν τα ακόλουθα: 

ΑΡΘΡΟ 2

ΠΡΟΟΙΜΙΟ - ΣΚΟΠΟΣ


Ο Φορέας Υλοποίησης προκειμένου να υλοποιηθεί το έργο με τίτλο «ΟΛΟΚΛΗΡΩΣΗ ΔΡΟΜΟΥ ΖΕΛΙ - ΑΤΑΛΑΝΤΗ», ενέκρινε πίστωση συνολικού ποσού   220.000,00 ευρώ (με ΦΠΑ), με σκοπό την εκτέλεση των απαραίτητων εργασιών που απαιτούνται για  την  ολοκλήρωση του δρόμου Ζέλι - Αταλάντη.

          Ο Κύριος του Έργου δια του επιτελικού μέλους του, με το αριθ. πρωτ. 11356/6-9-2017 έγγραφό του, έχει διατυπώσει την αναγκαιότητα των παραπάνω εργασιών.
ΑΡΘΡΟ 3

ΑΝΤΙΚΕΙΜΕΝΟ ΤΗΣ ΠΡΟΓΡΑΜΜΑΤΙΚΗΣ ΣΥΜΒΑΣΗΣ 

Αντικείμενο της παρούσας Σύμβασης αποτελεί η ανάθεση της αρμοδιότητας υλοποίησης του έργου: «ΟΛΟΚΛΗΡΩΣΗ ΔΡΟΜΟΥ ΖΕΛΙ - ΑΤΑΛΑΝΤΗ» προϋπολογισμού 220.000,00 ευρώ (με ΦΠΑ), το οποίο θα αναφέρεται στο εξής χάριν συντομίας «το Έργο»,  από τον Κύριο του Έργου στον Φορέα Υλοποίησης. 

       
Ειδικότερα, στο πλαίσιο υλοποίησης του Έργου και για τους σκοπούς της παρούσας σύμβασης, ο Κύριος του Έργου αναθέτει στο φορέα Υλοποίησης, να εκτελέσει τις παρακάτω ενέργειες :

1) Σύνταξη της διακήρυξης και των τευχών δημοπράτησης του Έργου.

2) Διενέργεια διαδικασιών ανάθεσης και επιλογής αναδόχου σύμφωνα με την Νομοθεσία   Δημοσίων Συμβάσεων.

3) Υπογραφή των σχετικών συμβάσεων.

4) Διαχείριση και επίβλεψη της κατασκευής  του Έργου.

5) Παρακολούθηση χρηματορροών και εκτέλεση πληρωμών σε βάρος του προϋπολογισμού του Έργου.

6) Παραλαβή του Έργου στο σύνολό του έως και την οριστική παραλαβή.

7) Παράδοση του έργου στον Κύριο του Έργου.

   
Ο Φορέας Υλοποίησης, δια των αρμοδίων οργάνων και του προσωπικού του, ασκεί όλα τα καθήκοντα της Προϊσταμένης Αρχής και της Διευθύνουσας Υπηρεσίας, όπως αυτά προβλέπονται στη Νομοθεσία περί Δημοσίων Έργων.

ΑΡΘΡΟ 4

ΣΤΟΧΟΣ ΚΑΙ ΠΕΡΙΕΧΟΜΕΝΟ ΤΟΥ ΕΡΓΟΥ

Η υλοποίηση του παρόντος Έργου έχει σαν στόχο την ολοκλήρωση βελτίωσης της αγροτικής οδού Ζέλι – Αταλάντης με σκοπό την ασφαλή κυκλοφορία των οχημάτων, λόγω της κακής βατότητας της οδού ιδίως τους χειμερινούς μήνες.

Το εν λόγω έργο προβλέπει τις εξής επεμβάσεις :

 Θα εκτελεστούν εργασίες βελτίωσης της αγροτικής οδού Ζέλι – Αταλάντης σε μήκος περίπου 1.000,00μ, ήτοι  

· Διαμόρφωση σκάφης εργασίας μέσω εργασιών ισοπέδωσης και μόρφωσης του υπάρχοντος οδοστρώματος (για την πλήρωση των λακκουβών και εξομάλυνσης του εδάφους).

· Εργασίες οδοστρωσίας με κατασκευή υπόβασης πάχους 10 εκ. και κατασκευή βάσης πάχους 10 εκ.

· Καθαρισμό και επαναδιαμόρφωση των υπαρχόντων χωμάτινων τάφρων σε μήκος ίσο με 1.000,00 μ.

· Διάνοιξη νέων χωμάτινων τάφρων σε μήκος ΄200μ.

· Κατασκευή 2 νέων εγκάρσιων τεχνικών εξόδου των νερών που συλλέγονται  στις τάφρους μέσω τσιμεντοσωλήνων  Φ100. 

· Ασφαλτόστρωση της οδού σε όλο της το μήκος με στρώση κυκλοφορίας πάχους 5 εκ.

ΑΡΘΡΟ 5

ΤΡΟΠΟΣ ΕΚΤΕΛΕΣΗΣ ΤΟΥ ΕΡΓΟΥ

1. Το έργο ανατίθεται και εκτελείται από την Περιφέρεια Στερεάς Ελλάδας, σύμφωνα με την νομοθεσία που διέπει τις δημόσιες συμβάσεις  έργων, προμηθειών και υπηρεσιών.

2. Η προμελέτη του έργου έχει συνταχθεί από το τμήμα Συντήρησης Συγκοινωνιακών Έργων της  Δ/νσης Τεχνικών Έργων Περιφέρειας Στερεάς Ελλάδας.

3. Η επίβλεψη και εποπτεία των κατασκευών γίνεται σύμφωνα με τη νομοθεσία που διέπει  τον φορέα υλοποίησης του έργου.

ΑΡΘΡΟ 6

ΟΡΓΑΝΑ ΠΟΥ ΑΠΟΦΑΣΙΖΟΥΝ ΚΑΙ ΓΝΩΜΟΔΟΤΟΥΝ ΣΕ ΘΕΜΑΤΑ ΤΟΥ ΕΡΓΟΥ

1.  «Κύριος του έργου» είναι ο Δήμος Λοκρών.
2. «Φορέας υλοποίησης» είναι η Περιφέρεια Στερεάς Ελλάδας.

3. «Διευθύνουσα Υπηρεσία» είναι το Τμήμα Συντήρησης Συγκοινωνιακών Έργων της Διεύθυνσης Τεχνικών Έργων Περιφέρειας Στερεάς Ελλάδας, στελεχωμένη με το απαιτούμενο επιστημονικό και λοιπό προσωπικό.  

4. «Προϊσταμένη Αρχή» είναι η Οικονομική Επιτροπή της Περιφέρειας Στερεάς Ελλάδας και η Διεύθυνση Τεχνικών Έργων, σύμφωνα με τις διατάξεις των άρθρων 3 & 6 του Π.Δ.7/2013 (ΦΕΚ26 Α/31-01-2013), με τις αρμοδιότητες που περιγράφονται στο άρθρο 3 της παρούσας Π.Σ.

5. «Τεχνικό Συμβούλιο» είναι το Τεχνικό Συμβούλιο Δημοσίων Έργων της Περιφέρειας Στερεάς Ελλάδας. 

ΑΡΘΡΟ 7

ΕΠΙΤΡΟΠΗ ΠΑΡΑΚΟΛΟΥΘΗΣΗΣ ΤΗΣ ΠΡΟΓΡΑΜΜΑΤΙΚΗΣ ΣΥΜΒΑΣΗΣ

    
Τα συμβαλλόμενα μέρη, εκτιμώντας τη σοβαρότητα του αντικειμένου της σύμβασης, συμφωνούν στη συγκρότηση της  Επιτροπής Παρακολούθησης, για  την παρακολούθηση της εφαρμογής της παρούσας προγραμματικής σύμβασης , στα πλαίσια εφαρμογής του άρθρου 100 παρ. 2.α. του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης − Πρόγραμμα Καλλικράτης» (Φ.Ε.Κ. 87 Α΄/7-06-10) .

   
Η Επιτροπή Παρακολούθησης είναι τριμελής και απαρτίζεται από εκπροσώπους από κάθε  συμβαλλόμενο.

   
Οι εκπρόσωποι της Περιφέρειας Στερεάς Ελλάδας και  του Δήμου Λοκρών θα ορισθούν με απόφαση του Περιφερειακού Συμβουλίου και του Δημοτικού Συμβουλίου αντίστοιχα και θα είναι :

Δύο (2) εκπρόσωποι της Διεύθυνσης Τεχνικών Έργων  Περιφέρειας Στερεάς Ελλάδας, εκ των οποίων ο ένας  θα εκτελεί και καθήκοντα Προέδρου και ορίζονται ακολούθως:

1.  ……………………………………………………………………………………………………………..

2………………………………………………………………………………………………………………

Ένας (1) εκπρόσωπος του Δήμου Λοκρών και ορίζεται ακολούθως:  

3. ………………………………………………………………………………………………………………..

   Η θητεία των μελών της Επιτροπής διαρκεί όσο η παρούσα σύμβαση.



Στα μέλη του ανωτέρω συλλογικού οργάνου δεν χορηγείται αμοιβή / αποζημίωση σύμφωνα με τις διατάξεις του άρθρου 7 του Ν. 3833/2010.

     
Αντικείμενο της Επιτροπής Παρακολούθησης είναι:

1. Η παρακολούθηση και ο έλεγχος των διαδικασιών για την υλοποίηση των σκοπών της σύμβασης.

2. Ο  έλεγχος της εκπλήρωσης των υποχρεώσεων των συμβαλλομένων μερών και η σύνταξη σχετικής έκθεσης σε περίπτωση παράβασης των όρων της σύμβασης.        

3. Η διαπίστωση της ολοκλήρωσης των εκατέρωθεν υποχρεώσεων.

4. Η εισήγηση προς τα αρμόδια όργανα των συμβαλλομένων μερών κάθε αναγκαίου   μέτρου και ενέργειας για την υλοποίηση της παρούσας. Η πέραν του εξαμήνου παράταση του χρονοδιαγράμματος, εγκρίνεται από τα αρμόδια όργανα των συμβαλλομένων μερών μετά από αναλυτική τεκμηρίωση της αίτησης παράτασης και σύμφωνη γνώμη της Κοινής Επιτροπής Παρακολούθησης.

5. Η επίλυση προβλημάτων που ενδεχομένως  θα προκύψουν  από την ερμηνεία  και εφαρμογή της παρούσας προγραμματικής σύμβασης.

6. Η ρύθμιση λεπτομερειών  και διαδικαστικών θεμάτων  αναγκαίων  για την εφαρμογή  των όρων της παρούσας προγραμματικής σύμβασης.  

7. Η πιστοποίηση γεγονότων και καταστάσεων που αποτελούν αφετηρίες δικαιωμάτων και υποχρεώσεων των συμβαλλόμενων.

    
Η Κοινή Επιτροπή Παρακολούθησης συγκαλείται από τον Πρόεδρό της. Στην πρόσκληση αναγράφονται τα θέματα την ημερήσιας διάταξης, ενώ ειδοποιούνται τα μέλη της εγκαίρως και εγγράφως. Χρέη γραμματέα εκτελεί μέλος της Κοινής Επιτροπής Παρακολούθησης που θα εκλεγεί στην πρώτη της συνεδρίαση.

    
Η Επιτροπή Παρακολούθησης  θα συνεδριάζει στα γραφεία της Δ/νσης Τεχνικών Έργων της Περιφέρειας Στερεάς Ελλάδας, μετά από πρόσκληση του προέδρου.

    
Η Επιτροπή Παρακολούθησης συνεδριάζει έγκυρα  με την παρουσία όλων των μελών της  οποτεδήποτε αυτό κριθεί αναγκαίο. Τα πρακτικά των συνεδριάσεων της Επιτροπής θα τηρούνται και θα φυλάσσονται από τον γραμματέα  της επιτροπής.    

ΑΡΘΡΟ 8

ΠΟΡΟΙ ΚΑΙ ΠΡΟΥΠΟΛΟΓΙΣΜΟΣ ΤΟΥ ΕΡΓΟΥ

Τρόπος Χρηματοδότησης

       Ο προϋπολογισμός  για την υλοποίηση του έργου, ανέρχεται στο ύψος των 220.000,00 €, συμπεριλαμβανομένου του ΦΠΑ - εργολαβικού οφέλους – αναθεωρήσεων - απολογιστικών- απροβλέπτων.  

       Η δαπάνη του έργου 220.000,00 €, θα καλυφθεί εξ ολοκλήρου από τις εγγεγραμμένες πιστώσεις του Τεχνικού Προγράμματος Π.Ε. Φθιώτιδας έτους 2017, σύμφωνα με την αριθ. 60/2017 Απόφαση του Περιφερειακού Συμβουλίου Στερεάς Ελλάδας (ΑΔΑ: ΩΓΑΖ7ΛΗ-ΜΞΛ), πιστώσεις ΤΑΚΤΙΚΟΙ Κ.Α.Π.  

       Η χρηματοδότηση του έργου θα γίνεται σύμφωνα με τα προβλεπόμενα στη νομοθεσία περί ανάθεσης και εκτέλεσης έργων και οι πληρωμές θα γίνονται τμηματικά με βάση την πρόοδο του έργου (πιστοποιημένες εργασίες – εγκεκριμένους λογαριασμούς, Ανακεφαλαιωτικούς  Πίνακες Εργασιών).  

ΑΡΘΡΟ 9

ΔΙΑΡΚΕΙΑ ΤΗΣ ΠΡΟΓΡΑΜΜΑΤΙΚΗΣ ΣΥΜΒΑΣΗΣ

    
Η παρούσα σύμβαση αρχίζει από την ημερομηνία υπογραφής της και λήγει με την οριστική παραλαβή του έργου και την παράδοσή του από τον Φορέα Υλοποίησης στον Κύριο του Έργου και έχει διάρκεια  τριάντα  τέσσερις  (34)    μήνες.

   
Η διάρκεια της Προγραμματικής Σύμβασης αναλύεται ως εξής:

	ΕΝΕΡΓΕΙΑ ΦΟΡΕΑ ΥΛΟΠΟΙΗΣΗΣ
	ΔΙΑΡΚΕΙΑ ΣΕ ΜΗΝΕΣ

	Σύνταξη διακήρυξης και των τευχών  δημοπράτησης του Έργου.
	     ΔΥΟ  (2)

	Διενέργεια διαδικασιών ανάθεσης και επιλογής αναδόχου σύμφωνα με την Νομοθεσία   Δημοσίων Συμβάσεων
	    ΟΚΤΩ (8)

	Υπογραφή των σχετικών συμβάσεων
	    ΕΝΑΣ  (1)

	Διαχείριση και υλοποίηση του Έργου
	    ΕΠΤΑ  (7)

	Παραλαβή του Έργου στο σύνολό του έως και την οριστική παραλαβή.
	   ΔΕΚΑΠΕΝΤΕ (15)

	Παράδοση του έργου στον Κύριο του Έργου.
	   ΕΝΑΣ (1)

	ΣΥΝΟΛΟ   ΔΙΑΡΚΕΙΑΣ
	ΤΡΙΑΝΤΑ ΤΕΣΣΕΡΙΣ (34)


    

Η διάρκεια της προγραμματικής σύμβασης μπορεί να παραταθεί και η πέραν του εξαμήνου παράταση του χρονοδιαγράμματος, εγκρίνεται από τα αρμόδια όργανα των συμβαλλομένων μερών μετά από αναλυτική τεκμηρίωση της αίτησης παράτασης και σύμφωνη γνώμη της Κοινής Επιτροπής Παρακολούθησης .

ΑΡΘΡΟ 10

ΤΡΟΠΟΠΟΙΗΣΗ ΤΗΣ ΠΡΟΓΡΑΜΜΑΤΙΚΗΣ ΣΥΜΒΑΣΗΣ

   
Καμία τροποποίηση της Προγραμματικής Σύμβασης δεν γίνεται όσον αφορά το φυσικό αντικείμενο   του έργου και τον τρόπο εκτέλεσής του.

  
Με σύμφωνη γνώμη αμφοτέρων των συμβαλλομένων μερών, η παρούσα Προγραμματική σύμβαση μπορεί να τροποποιείται ή να συμπληρώνεται ως προς τους πόρους, το χρονοδιάγραμμα και τους λοιπούς όρους, καθώς επίσης να παρατείνεται η διάρκειά της.

    
Η μη άσκηση δικαιωμάτων, η παράλειψη υποχρεώσεων, η ανοχή καταστάσεων αντίθετων προς τη σύμβαση αυτή ή η καθυστέρηση στη λήψη μέτρων που προβλέπει η παρούσα, από οποιοδήποτε συμβαλλόμενο μέρος, δεν μπορεί να θεωρηθεί ως παραίτηση των συμβαλλομένων μερών από δικαιώματα ούτε απαλλαγή από υποχρέωσή τους ούτε αναγνώριση δικαιωμάτων στα συμβαλλόμενα μέρη, που δεν αναγνωρίζονται ρητά από την παρούσα σύμβαση.

ΑΡΘΡΟ 11

ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ ΤΩΝ ΣΥΜΒΑΛΛΟΜΕΝΩΝ

Η  Περιφέρεια Στερεάς Ελλάδας  αναλαμβάνει :

· Την ευθύνη υλοποίησης του έργου/εργασίας, σύμφωνα με τα προβλεπόμενα στους όρους της παρούσας σύμβασης (Δ/ΝΣΗ ΤΕΧΝΙΚΩΝ ΕΡΓΩΝ ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ). 

· Την ευθύνη χρηματοδότησης  του έργου σύμφωνα με τα προβλεπόμενα στους όρους της παρούσας σύμβασης (Δ/ΝΣΗ ΟΙΚΟΝΟΜΙΚΟΥ – ΔΗΜΟΣΙΟΝΟΜΙΚΟΥ ΕΛΕΓΧΟΥ ΚΑΙ  Δ/ΝΣΗ ΑΝΑΠΤΥΞΙΑΚΟΥ ΠΡΟΓΡΑΜΜΑΤΙΣΜΟΥ). 

· Να ενημερώνει την επιτροπή Παρακολούθησης της σύμβασης για την έναρξη και την πρόοδο των εργασιών.

          Ο Δήμος Λοκρών αναλαμβάνει: 

· Να παρέχει κάθε τεχνική και διοικητική στήριξη για την καλύτερη εφαρμογή των προβλεπόμενων ρυθμίσεων της παρούσης Προγραμματικής Σύμβασης.

·  Να ορίσει τον εκπρόσωπό του στην Κοινή Επιτροπή Παρακολούθησης της  σύμβασης σύμφωνα με το άρθρο 7 της παρούσας.

·  Να διασφαλίσει τη λειτουργία του Έργου μετά την ολοκλήρωσή του. 

   
   Τα συμβαλλόμενα μέρη συμφωνούν ότι μετά το πέρας ισχύος της Προγραμματικής Σύμβασης, και την οριστική παραλαβή του έργου, το έργο  θα  παραδοθεί  στον Δήμο Λοκρών, που έχει την ευθύνη λειτουργίας του.

ΑΡΘΡΟ 12

ΑΝΤΙΣΥΜΒΑΤΙΚΗ ΣΥΜΠΕΡΙΦΟΡΑ – ΡΗΤΡΕΣ

    
Η παράβαση οποιουδήποτε από τους όρους αυτής της σύμβασης, που θεωρούνται όλοι ουσιώδεις, από οποιοδήποτε από τα συμβαλλόμενα μέρη, παρέχει στο άλλο το δικαίωμα να αξιώσει αποκατάσταση των αντισυμβατικών ενεργειών σε εύλογο χρόνο. 

    
Σε περίπτωση αδυναμίας ή αμέλειας προς αποκατάσταση από της πλευράς του ενός μέρους έχει ο αντισυμβαλλόμενος το δικαίωμα να καταγγείλει τη σύμβαση σύμφωνα με την κείμενη νομοθεσία, αξιώνοντας κάθε θετική ή αποθετική ζημιά.

ΑΡΘΡΟ 13

ΑΚΡΟΤΕΛΕΥΤΙΟ

     
Η παρούσα σύμβαση αφού αναγνώσθηκε και βεβαιώθηκε για το περιεχόμενό της υπογράφεται ως ακολούθως σε τέσσερα αντίτυπα (4) από τα οποία έκαστος των συμβαλλομένων θα λάβει δύο (2).

ΟΙ ΣΥΜΒΑΛΛΟΜΕΝΟΙ

	Για την Περιφέρεια Στερεάς Ελλάδας

Ο Περιφερειάρχης

Κωνσταντίνος Π. Μπακογιάννης
	
	Για τον Δήμο Λοκρών

Ο Δήμαρχος
Νικόλαος Ε. Λιόλιος


Μετά τα παραπάνω, καλείται το Δημοτικό Συμβούλιο να εγκρίνει το σχέδιο της προγραμματικής Σύμβασης και να εξουσιοδοτήσει τον Κο Δήμαρχο να υπογράψει την προγραμματική Σύμβαση με σκοπό την υλοποίηση του έργου ΟΛΟΚΛΗΡΩΣΗ ΔΡΟΜΟΥ ΖΕΛΙ - ΑΤΑΛΑΝΤΗ. 
ΑΚΟΛΟΥΘΗΣΕ ΔΙΑΛΟΓΙΚΗ ΣΥΖΗΤΗΣΗ

Στη συνέχεια ο Πρόεδρος κάλεσε το συμβούλιο να αποφασίσει σχετικά.

Το συμβούλιο αφού έλαβε υπόψη:

· Την εισήγηση του Δημάρχου Κου Νικολάου Λιόλιου

· Τις διατάξεις του αρθ. 65 του Ν 3852/2010

· Τις διατάξεις του αρθ. 100 του Ν 3852/2010

· Το σχέδιο της προγραμματικής σύμβασης μεταξύ του Δήμου Λοκρών, με τη ΠΕΡΙΦΕΡΕΙΑ ΣΤΕΡΕΑΣ ΕΛΛΑΔΑΣ
Αποφασίζει ομόφωνα

Α) Εγκρίνει το σχέδιο της προγραμματικής σύμβασης σύμφωνα με τους όρους του συνημμένου σχεδίου μεταξύ του Δήμου Λοκρών, με τη ΠΕΡΙΦΕΡΕΙΑ ΣΤΕΡΕΑΣ ΕΛΛΑΔΑΣ, ΓΙΑ ΤΗΝ ΥΛΟΠΟΙΗΣΗ ΤΟΥ ΕΡΓΟΥ «ΟΛΟΚΛΗΡΩΣΗ ΔΡΟΜΟΥ ΖΕΛΙ - ΑΤΑΛΑΝΤΗ».

   Β) Την ανωτέρω προγραμματική σύμβαση θα υπογράψει για λογαριασμό του Δήμου Λοκρών ο νόμιμος εκπρόσωπός του, ο Δήμαρχος κ. Νικόλαος Λιόλιος.

   Γ) Τον ορισμό δύο εκπροσώπων (ένα τακτικό και ένα αναπληρωματικό μέλος )τον αναπληρωτή Προϊστάμενο της Τ.Υ. Ηλία Γεωργίτση με αναπληρωτή του τον Προϊστάμενο της Τ.Υ. Αθανάσιο Τσαρούχα για τη συγκρότηση της  Επιτροπής Παρακολούθησης, σύμφωνα με το άρθρο 7 του σχεδίου της προγραμματικής σύμβασης.

   Δ) Εξουσιοδοτεί το Δήμαρχο κ. Νικόλαο Λιόλιο για τις όποιες ενέργειες.
Η απόφαση αυτή έλαβε αυξ. αριθμό 11/175/2017 

...................................................................................................................................................

Αφού τελείωσαν τα θέματα της ημερήσιας διάταξης λύεται η συνεδρίαση

Για τούτο συντάχθηκε το παρόν πρακτικό και υπογράφεται όπως ακολουθεί


Ο ΔΗΜΑΡΧΟΣ
Ο ΠΡΟΕΔΡΟΣ
ΤΑ ΜΕΛΗ
         Ν.Λιόλιος                      Γ.Βλαχάβας
Α. Θεοχάρης, Ι.Θεοδοσίου-Συροπούλου, 
                                                                        Αλ.Κούρος, Γ. Σταθουλόπουλος , Δ. Τσοχαντάρης   


Β.Καρατράντος, Ι. Κούρος , Ι. Χριστοφόρου


Β. Κυριαζής , Π. Μαρκοστάμος , Η. Κολομτσάς          



Ν. Παπαχριστόπουλος , Γ. Γουρνάς , Δ. Χρήστου

                                                                        Α. Κοτσαφίτη, Κ.Αγγελούσης, Κ.Σούλιας, 
                                                                        Β. Σίμου-Παλαιολόγου ,Ι.Παπαγεωργίου.                                                                       
                

      Κ. Πάσσας, Κ. Δούρος, Γ.Ρούσσης

ΑΚΡΙΒΕΣ ΑΝΤΙΓΡΑΦΟ


Ο


ΔΗΜΑΡΧΟΣ ΛΟΚΡΩΝ


          Ν.ΛΙΟΛΙΟΣ
